ཨ་ཁུ་ཐོད་པ་སྔར་བཞིན་སྨན་ཁང་གི་སྒོ་མདུན་དུ་ཙོག་ནས་ཡར་འགྲོ་མར་འགྲོ་ཡི་ནད་པ་དང་ནད་པའི་བདག་པོ་དག་ལ་བལྟས།མཚམས་རེར་མགོ་ལོག་གི་རེད་འདོད་པ་དང་མཚམས་རེར་ཡུལ་ཤུལ་ནས་རེད་འདོད་པའི་ནད་པ་དང་ནད་པའི་བདག་པོ་སོགས་མཐོང་དུས།ཁོའི་སྣང་བ་ཞིག་ལ་སྨན་ཁང་དེར་ཡོང་ཡོང་ཐམས་ཅད་བོད་པ་ཡིན་པ་ལྟ་བུའི་ཚོར་སྣང་ཞིག་གིས་ཡོངས་སུ་ཁེངས་ཏེ།སྐབས་སྐབས་སུ་ཧ་ཅང་རྒྱུས་ཡོད་རྒྱུས་ཡོད་འདྲ་བའི་དྲོད་ཁོལ་ཅིག་གིས་ཁོའི་སེམས་ལ་བྱིལ་བྱིལ་གནང་བྱུང་ལ།སྐབས་སྐབས་སུ་ཁོའི་སེམས་ཀྱི་གཏིང་རིམ་ལ་རང་གིས་ཀྱང་ཚོད་འཛིན་དཀའ་བའི་སྨྲེང་རྒྱུ་ཞིག་གིས་མིག་ཟུང་རབ་རིབ་ཏུ་འགྱུར་དགོས་བྱུང་།།